वेम्बनाड झील
वेम्बनाड झील (Vembanad Lake) भारत के केरल राज्य की सबसे बड़ी झील है। यह भारत की सबसे लम्बी झील भी कहलाती है और इसकी लम्बाई 96.5 कि॰मी॰ (317,000 फीट) है। वेम्बनाड से लगने वाले तीन ज़िले हैं - आलाप्पुड़ा, कोट्टयम और एर्नाकुलम। झील को जल कई नदियों व नहरों से प्राप्त होता है, जिनमें अचनकोविल, मणिमला, मीनच्चिल, मूवाट्टुपुड़ा, पम्पा और पेरियार प्रमुख हैं। झील में कई छोटे द्वीप भी हैं, जिनमें पातिरामणल, पेरुम्बलम और पल्लिपुरम शामिल हैं। कोच्चि के समीप झील का उत्तरी मुख अरब सागर को खुलता है।